Schaan, 09. avgust 2022

Sporočilo za medije o projektu CIPRE »Varčujemo z zemljišči«

Zapiranje tal stopnjuje težave s toploto

Celotna Evropa trenutno trpi zaradi vročinskih valov, vedno več (za)betoniranih površin pa botruje še izdatnejšemu segrevanju okolja. Projekt »Varčujemo z zemljišči« se zavzema za spremembo načina rabe zemljišč in tal. V spremljajočem okvirnem poročilu so povzete trenutne strategije alpskih držav ter predstavljeni primeri dobrih praks in rešitev za alpske občine.

Vroče, bolj vroče, Srednja Evropa: Evropa doživlja vročinski val za vročinskim valom. Prav tako tudi alpska regija. Posebej prizadeta so mesta in aglomeracije, v povezavi s katerimi je govora o tako imenovanih toplotni otokih. Kjer steklene in kovinske površine dolgo shranjujejo toploto, beton ali asfalt pa zapirata tla, zaradi pomanjkanja vegetacije primanjkuje hladilne vlage.

**Povečevanje rabe tal**

Tla, ki so zaradi erozije in onesnaževanja zaprta ali poškodovana, so lahko funkcionalna le v omejenem obsegu ali pa sploh ne. Voda ne odteka več. Tla ne vežejo več CO2 iz ozračja.Pridelati je mogoče vse manj hrane. Posledice tega so toplejši zrak, poplave, in pomanjkanje pitne vode. Čeprav so poškodbe tal pogostoma neodpravljive,

alpske države še zmeraj vsak dan zapirajo zemljišča, zlasti na območjih v bližini mest in jih zapolnjujejo z vetrnimi elektrarnami, hidroelektrarnami, elektrarnami na biomaso ali sončnimi elektrarnami, kar botruje konfliktov zaradi navzkrižja interesov pri rabi tal. Gospodarna raba z zemljišči in tlemi nasploh je dandanes pomembnejša kot kdaj koli prej.

**Varčevanje z zemljišči**

CIPRA se s projektom »Varčevanje z zemljišči – za preobrat v rabi zemljišč na primestnih območjih« nadeja osvetliti strateške pristope na regionalni, nacionalni in mednarodni ravni ter njihovo uresničevaje v vsakokratnem lokalnem okolju. »Zagotavljanje zdravih tal za prihodnost je naloga celotne družbe. Javne ustanove kot tudi podjetja, kmetijske in gozdarske zadruge ter nenazadnje sleherna listnica in lastnik zemljišč so primorani nujno odzvati k hitremu in celovitemu reševanju vprašanja ohranjanja zemljišč«, opozarja Manon Wallenberger, vodja projekta pri CIPRI International.

**Rešitve in primeri dobre prakse**

Že nekaj let se tako na evropski kot tudi na regionalnih ravneh razvijajo različne rešitve in strategije za varstvo in izboljšanje kakovosti tal. Politične odločevalke in odločevalci so prepoznali tveganja, ki izhajajo iz obravnavane problematike. Okvirno poročilo, ki spremlja projekt Varčevanje z zemljišči, povzema trenutne strategije alpskih držav ter izpostavlja njihove prednosti in pomanjkljivosti. Ob tem s v poročilu zajeti tudi primeri dobre prakse pri izvajanju učinkovitih ukrepov na predmetnem področju.

Na avstrijskem Koroškem denimo stavijo na razbremenjevanje in odpiranje tal. Tamkajšnji urad za gradnjo cest je na primer več kilometrov zveznih cest zožil za tri metre ter vzdolž slednjih vzpostavil zelene pasove in kolesarske steze. Nekdanje asfaltne puščave tako lahko spet sprejmejo in hranijo več vode in celo služijo kot habitati. Nižje omejitve hitrosti omogočajo ožje vozne pasove in posledično botrujejo razbremenjevanju ter sproščanju tal.

Več primerov dobre prakse v alpskem prostoru je predstavljenih na posebnem [interaktivnem zemljevidu](https://map.cipra.org/workspace?language=sl&view=projects&subview=6&z=7&c=46.388622,10.140380). Spremljevalno poročilo k projektu v angleškem jeziku z naslovom *Save land: save soils* [Varčujmo z zemljišči, rešujmo tla] je na voljo v digitalni obliki prek povezave na uradni spletni strani projekta.

Dodatne informacije: [www.cipra.org/varcujemo-z-zemljisci](http://www.cipra.org/varcujemo-z-zemljisci)

Pričujoče sporočilo in slikovno gradivo sta objavljena tudi na naslednjih spletnih straneh: <https://www.cipra.org/sl/sporocila-za-medije>

Kontaktni osebi za podrobnejše informacije in pojasnila:

Manon Wallenberger, vodja projekta CIPRA International, [manon.wallenberger@cipra.org](mailto:manon.wallenberger@cipra.org)

**CIPRA – raznolika in pestra organizacija**

Mednarodna komisija za varstvo Alp (CIPRA) je nevladna krovna organizacija z nacionalnimi odbori in regionalnim odborom v vseh sedmih alpskih državah. Zastopa več kot sto društev in organizacij iz sedmih alpskih držav. CIPRA se zavzema za trajnostni razvoj na območju Alp, ohranjanje naravne in kulturne dediščine ter za regionalno raznovrstnost in reševanje skupnih problemov v alpskem prostoru. [www.cipra.org](http://www.cipra.org)